Tina Turner

Tina Turner, også kjent som Little Ann, (født Anna Mae Bullock;1939–2023) var en amerikanskfødt sveitsisk sanger, danser, låtskriver, skuespiller og forfatter. Hun blir regnet som en av verdens mest populære artister og blir ofte omtalt som «The Queen of Rock 'N' Roll». Da hun døde hadde Turner solgt over 200 millioner plater og hun var da en av de mestselgende artister noengang. Turner er kjent for sin rå sangestemme, energi og utstråling på scenen, noe som gjorde hennes konserter populære. Turner inkluderte rockelåter av The Beatles og The Rolling Stones i repertoaret, og ble da kjent for et bredt publikum.

Ike og Tina Turner fikk sin første topp 10-hit med «Proud Mary» av Creedence Clearwater Revival, og Tina Turner nådde med det ut til det ut til et bredt publikum. På 1980-tallet var hun en av de ledende rockevokalistene. Tina Turner medvirket i kirkekor som ung. Tina Turner var et artistnavn som Ike Turner ga henne. Hun var relativt liten av vekst (163 cm) og brukte som regel høyhælte sko eller platåsko på scenen. Tina Turner gjorde suksess særlig som konsertartist.

Hun trakk seg offisielt tilbake i 2009, nær 70 år gammel og over 50 år som artist. Tina – The Tina Turner Musical (2018) omhandler hennes liv og musikk, og har blitt satt opp i flere storbyer. Turner medvirket selv til utforming av musikalen.

Liv og familie
Tina Turner ble født Anna Mae Bullock 26. november 1939 på Haywood Memorial Hospital i Brownsville. Kjelleren på sykehuset var forbeholdt svarte. Faren Floyd Richard Bullock var arbeidsformann på Poindexter-godset og førte oppsyn med driften på vegne av de hvite eierne; han var kirketjener i Woodlawn baptistkirke. Moren Zelma Bullock hadde delvis opphav i USAs urbefolkning (cherokee) og morens familie var kjent for sine høye kinnben. Hun var også kjent som Little Ann. Hun vokste opp i Nutbush, et jordbruksdistrikt i Tennessee, der hun hjalp foreldrene på bomullsåkrene. Familien var etter forholdene velstående. Tina Turner sang som ung i koret i Spring Hill Baptist Church. 

Hun var gift med Ike Turner fra 1962 til 1978. Ekteskapet gikk i oppløsning blant annet på grunn av Ikes brutalitet, voldsomme sjalusi og kokainmisbruk. Etter skilsmissen var hun pengelens og med mye gjeld. Hun giftet seg i 2013 med tyske Erwin Bach (født 1956) etter å ha vært i et forhold til ham siden 1985 og sa samme år fra seg sitt statsborgerskap i USA. Bryllupet ble avholdt i Sveits og blant gjestene var David Bowie, Oprah Winfrey og Giorgio Armani. Hun flyttet sammen med ham til Sveits i 1995, hun lærte seg tysk og ble sveitsisk statsborger i april 2013. Bach hadde en ledende stilling i plateselskapet EMI som distribuerte Turners utgivelser utenfor USA. De ble kjent da Bach fikk ansvar for å ta i mot Turner da hun kom til Düsseldorf i 1985. Sønnene Craig og Ronnie døde før henne; hun adopterte og tok seg av Ikes to sønner. Hun døde 24. mai 2023 hjemme i Küsnacht nær Zürich, Sveits, etter noen års sykdom.

 The Ike & Tina Turner Revue 
Anna Mae (Tina Turner) startet sin karriere i 1956 (mens hun fortsatt var på high school) sammen med Ike Turner og The Kings of Rhythm. I St. Louis gikk hun for å høre Ike Turner med band på en klubb og han ble forbløffet over stemmen han hørte da hun tok mikrofonen og fremføre B.B. Kings «You Know I Love You». Han beskrev henne som Little Richard med kvinnestemme. Ike Turner begynte å bruke henne som backing-sanger og ble kalt Little Ann i 1958 på den første singel, «Boxtop».

Gjennombruddet kom i 1960 med sangen «A Fool in Love» der Tina Turner tok over som vokalist etter at Art Lassiter, bandets sanger, ikke dukket opp i lydstudio. Ike Turner ga henne artistnavnet Tina Turner i forbindelse med utgivelse av singelen, og bandet ble da hetende The Ike & Tina Turner Revue. Hun skal ikke ha vært klar over at Ike ga henne dette artistnavnet som hun heller ikke likte noe særlig.

I 1966 spilte hun inn sangen «River Deep – Mountain High» som ble produsert av Phil Spector og regnes som en av rockemusikkens klassikere og et høydepunkt i Spectors karriere. Spector brukte over 100 musikere til å skape den karakteristiske Spector-lyden «wall of sound». Spector mente selv at det var hans beste produksjon og ble skuffet over lave salgstall. Ike og Tina Turner var først kjent og populære hos et svart publikum i USA, og ble kjent for et hvitt publikum etter at de turnerte sammen med The Rolling Stones i 1966 i Storbritannia og særlig i 1969 i USA og med låten «River Deep – Mountain High». I 1970 ville Mick Jagger lage et dobbeltalbum der den ene platen skulle være konseropptak med Rolling Stones og den andre skulle være med bandets oppvarmere (Ike & Tina Turner og BB King). Plateselskapet Decca var ikke interessert i ha med disse ukjente artistene og Get Yer Ya-Ya’s Out! The Rolling Stones in Concert ble et vanlig enkeltalbum. Suksessen var blant annet basert på Turners utstrålig på konsertscenen.

 Solokarrière 
Hun ga ut sitt første soloalbum i 1974, Tina Turns the Country On!. Turner har gjort en del coverversjoner på låter av blant andre Kris Kristofferson, Bob Dylan, Olivia Newton-John, James Taylor og Dolly Parton. I 1975 spilte hun rollen som The Acid Queen i rockeoperaen Tommy og ga ut albumet Acid Queen senere. Albumet Rough ble gitt ut i 1978. Love Explosion ble gitt ut i 1979. Med bistand fra Newton-Johns manager, Roger Davies, gikk hun tilbake til den tøffe, rockete stilen som hadde gjort henne til stjerne. Karrieren fikk en ny giv på 1980-tallet med et nytt gjennombrudd i 1984.

Våren 1984 gjorde Turner stor suksess med albumet Private Dancer (med tittellåten skrevet av Mark Knopfler) som solgte over 20 millioner kopier verden over Biography.com. Albumet fikk også tre Grammypriser i 1985. Senere samme år kom filmen Mad Max Beyond Thunderdome ut, der hun spilte rollen som Aunty Entity. Hun var også med på sangen «We Are the World» og spilte inn en egen sang på albumet We Are the World som het «Total Control». 13 juli sto hun på scenen på John F. Kennedy Stadium i Philadelphia under Live Aid. Selvbiografien I, Tina, ført i pennen av Kurt Loder, ble utgitt i 1986. Disney kjøpte rettighetene til boka som de i 1993 brukte for å lage filmen Tina, What's Love Got to Do with It. Senere samme år kom albumet Break Every Rule som ble tildelt en Grammy i 1987. 27. august 1986 fikk hun en stjerne på Hollywood Walk of Fame. Albumet Foreign Affair ble gitt ut i 1989.

Filmmusikken til selvbiografien Tina, What's Love Got to Do with It spilte Turner inn selv og ga den ut som sitt åttende album, What's Love Got to Do with It, i 1993. I 1995 spilte hun inn «GoldenEye», tittellåten til James Bond-filmen med samme navn. Dette ble begynnelsen på Turners album Wildest Dreams som kom i 1996. Hennes siste album, Twenty Four Seven, ble spilt inn og gitt ut i 1999.

I mars 2000 la Turner ut på sin Twenty Four Seven Millennium Tour.

Den 28. september 2002 ble en del av Tennessee State Route 19 døpt Tina Turner Highway.

I 2008 la hun ut på sin avskjedsturne 50th Anniversary Tour. Hun holdt sin siste konsert 5. mai 2009 på Sheffield Arena i Storbritannia.

I april 2013, i en alder av 73 år, var Turner på forsiden av den tyske utgaven av magasinet Vogue. Hun er den eldste personen i verden som har vært på forsiden av Vogue. 4. juli samme år giftet Turner seg med Erwin Bach, som hun hadde vært sammen med siden 1986.

Den 21. mars 2018 var det verdenspremiere på musikalen Tina – The Tina Turner Musical. Sommeren 2018 fikk hun Grammy Lifetime Achievement Award, og i oktober 2018 kom hennes selvbiografi My Love Story.

Den 17. juni 2020 ga Kygo og Turner ut singelen «What's Love Got to Do with It». Høsten 2020 kom det to bøker. Den første var en bilde-biografi med tittelen That's My Life, og den andre var en bok om Turners innstilling til livet og de problemene hun hadde opplevd i årenes løp, med tittelen Happiness Becomes You.

Den 27. mars 2021 hadde dokumentaren Tina premiere på HBO. Den 31. oktober ble hun innlemmet i Rock and Roll Hall of Fame som soloartist.

Turner var tilhenger av den nye religiøse bevegelse Sōka Gakkai International. 

Hennes formue ble i 2020 anslått av det sveitsiske finansblad Bilanz til 225 millioner sveitserfranc.Tina Turner. I: Bilanz, november 2020, lest 10. juni 2021.

 Film 

Turner medvirket i flere filmer blant annet Mad Max Thunderdome (1985). I 1975 utmerket hun seg som sanger og skuespiller i The Whos rockeopera Tommy. Turner fremførte tittelmelodien GoldenEye til James Bond-filmen GoldenEye (1995).

 Diskografi 

 Videografi 

 Turneer 
 1977: The Tina Turner Show
 1978: Tina Turner Show '78 (Tina Turner 78)
 1979/1980: Tina Turner Show '79 (The Tina Turner Revue)
 1981: 1981
 1982: Tina Turner Show '82
 1983: Tina Turner World Tour
 1984: Tina Turner 1984 World Tour
 1985: Private Dancer World Tour
 1987/1988: Break Every Rule World Tour
 1990: Foreign Affair Farewell Tour (Foreign Affair World Tour)
 1993: What's Love? Tour
 1996/1997: Wildest Dreams World Tour
 2000: Twenty Four Seven Millennium Tour (Twenty Four Seven World Tour)
 2008/2009: 50th Anniversary Tour

 Opptredener sammen med andre artister 
 1978: Live at Warner Theatre
 1981: The Rolling Stones American Tour '81
 1981: Worth Leavin Home For Tour
 1984: Can't Slow Down Tour
 1985: Live Aid
 1986: All Star Rock Concert
 1993: Rock for the Rainforest
 1997: Macy's Passport '97 Fusion
 1998: Eros World Tour
 1999: Divas Live '99
 1999: The Millennium Show
 2000: Super Bowl
 2005: Once upon a time
 2007: Bedrock Ball

 I Norge 

 Konserter 
 21. august 1982: Momarkedet
 31. oktober 1983: Oslo Konserthus
 21. februar 1985: Drammenshallen
 20. juni 1987: Valle Hovin stadion
 20. mai 1990: Valle Hovin stadion
 12. juni 1996: Oslo Spektrum
 13. juni 1996: Oslo Spektrum
 14. juni 1996: Oslo Spektrum
 15. juni 1996: Oslo Spektrum
 10. august 1996: Oslo Spektrum
 11. august 1996: Oslo Spektrum
 11. desember 1999: Oslo Spektrum (Nobels fredspriskonsert)
 6. august 2000: Valle Hovin stadion
 23. oktober 2004: Oslo Spektrum (Nordic Music Awards)
 17. april 2009: Telenor Arena

 TV 
 11. september 1982: På plakaten, NRK
 23. februar 1985: Lørdagsbilaget, NRK
 31. januar 1987: Jeg, Tina, NRK
 11. november 1989: Midt i smørøyet, NRK
 11. desember 1999: Nobels fredspriskonsert, NRK1
 7. juli 2000: Tina Turner – garantert live, NRK1
 23. oktober 2004: Nordic Music Awards, TV2
 26. desember 2009: Tina Turner – Simply the Best, NRK1
 9. januar 2022: Tina, NRK1
 14. januar 2022: Tina live!, NRK2

 Priser og nominasjoner 
 Liste over priser og nominasjoner mottatt av Tina Turner
 1991: Inkludert i Rock & Roll Hall of Fame sammen med Ike Turner
 2021: Inkludert i Rock & Roll Hall of Fame som soloartist.

 Bøker 
 Jeg, Tina. Av Tina Turner i samarbeid med Kurt Loder. Grøndahl og Dreyer, 1987. ISBN 9788209104200
 My Love Story. Av Tina Turner (selvbiografi) i samarbeid med Deborah Davis og Dominik Wichmann. 2018.
 That's My Life. Av Tina Turner. Rizzoli International Publications, 2020. ISBN 9780847869169
 Happiness Becomes You Av Tina Turner i samarbeid med Regula Curti og Taro Gold. 2020.

Noter

 Referanser 

 Eksterne lenker 






Kategori:Medlemmer av Sōka Gakkai
Kategori:Medlemmer av Rock and Roll Hall of Fame
Kategori:Grammy Award-vinnere
Kategori:Personer fra Haywood County i Tennessee
Kategori:Personer fra kanton Zürich